วิธีการที่ง่ายและได้ผลเร็ว วิธีการกำจัดกลิ่นที่รุนแรงให้หมดไป
วิธีนี้เป็นวิธีที่ง่ายแต่ได้ผล โรยเบกกิ้งโซดาปริมาณหนึ่งช้อนโต๊ะลงในรองเท้าที่มีกลิ่นทั้งสองข้าง เบกกิ้งโซดาจะช่วยดูดกลิ่นและความชื้นซึ่งเอื้อต่อการเจริญเติบโตของแบคทีเรีย ถ้าอยากให้การกำจัดกลิ่นได้ผลดี หลังจากถอดรองเท้าให้โรยเบกกิ้งโซดาทิ้งไว้และในตอนเช้าเคาะรองเท้าเพื่อเอาเบกกิ้งโซดาออกก่อนที่จะนำมาสวมใส่ อย่าใช้วิธีนี้กับรองเท้าหนัง เพราะเบกกิ้งโซดาอาจทำให้รองเท้าหนังแห้งได้ นำหนังสือพิมพ์เก่าๆ มาใช้ดับกลิ่นในรองเท้าแทนการทิ้งไปเสียเฉยๆ นำกระดาษหนังสือพิมพ์มาขยำเป็นก้อนแล้วยัดไว้ในรองเท้าที่มีกลิ่นไม่พึงประสงค์ จากนั้นนำรองเท้าคู่นั้นไปวางไว้ในบริเวณที่แห้งเป็นเวลาหลายวัน กระดาษหนังสือพิมพ์จะค่อยๆ ดูดกลิ่นและความชื้นภายในรองเท้า ทำให้รองเท้ามีกลิ่นหอมสดชื่นเหมือนใหม่ เราสามารถลองพรมน้ำหอมหรือใส่กลิ่นหอมลงในกระดาษหนังสือพิมพ์ได้ จะหยดวานิลลาสกัดใส่สักสองสามหยดก็ได้ กลิ่นที่ไม่พึงประสงค์จะได้หายไปและมีกลิ่นหอมเข้ามาแทนที่ ถึงแม้ทรายดูเหมือน จะเป็นสิ่งแรกที่เราไม่อยากให้อยู่ในรองเท้าก็ตาม แต่ทรายแมวได้รับการออกแบบมาให้ดับกลิ่นที่ไม่พึงประสงค์โดยเฉพาะ ฉะนั้นจึงสามารถนำมาใช้ดับกลิ่นในรองเท้าได้ ใส่ทรายแมว (ที่สะอาด) ลงในรองเท้าข้างละหนึ่งหรือสองช้อนโต๊ะก่อนเข้านอน กลิ่นจะลดลงไปมากทีเดียว ในตอนเช้าอย่าลืมเคาะรองเท้าเพื่อเอาทรายแมวออกให้หมด! ถ้าเราเป็นคอกาแฟ ลองใช้กากกาแฟที่เหลือในแต่ละวันมาดับกลิ่นในรองเท้าดู โรยกากกาแฟที่แห้งสนิท ลงในรองเท้าข้างละหนึ่งกำมือและปล่อยทิ้งไว้สักสองสามชั่วโมงเพื่อกากกาแฟจะช่วยกำจัดกลิ่นที่ไม่พึงประสงค์ให้หมดไป เราต้องใช้กากกาแฟที่แห้งสนิท เพราะถ้ากากกาแฟนั้นยังเปียกอยู่ จะทำให้รองเท้าของเราชื้นไปด้วย (ความชื้นอาจทำให้รองเท้ามีกลิ่นรุนแรง ก่อนที่จะแห้งสนิท) และอาจก่อให้เกิดรอยเปื้อนที่รองเท้าได้ หากรองเท้าคู่นั้นเป็นรองเท้าผ้าสีอ่อน กากกาแฟยังสามารถนำมาใช้ดับกลิ่นต่างๆ ในตู้เย็นได้ ลองวางชามที่ใส่กากกาแฟไว้ในตู้เย็นดูสิ ผลลัพธ์ที่ออกมาจะเหมือนใช้เบกกิ้งโซดาเลยทีเดียว ใช้ผ้าขี้ริ้วหรือกระดาษชำระอเนกประสงค์ชุบน้ำส้มสายชูกลั่นแล้วเช็ดทำความสะอาดภายในรองเท้าแต่ละข้างเพื่อกำจัดกลิ่นที่ไม่พึงประสงค์ออกไป ปล่อยให้รองเท้าแห้งสนิทก่อนสวมใส่ ไม่อย่างนั้นรองเท้าคู่นั้นจะมีกลิ่นน้ำส้มสายชูแทน ถ้าเราใช้น้ำส้มสายชูเยอะมากเกินไป ขยำกระดาษหนังสือพิมพ์ให้เป็นก้อนและยัดใส่ในรองเท้าเพื่อช่วยดูดซับความชื้นส่วนเกินออกไป   มีวิธีดับกลิ่นในรองเท้าอีกวิธีหนึ่งคือ นำน้ำส้มสายชูเทใส่ในรองเท้าแต่ละข้างแล้วตามด้วยเบกกิ้งโซดา ในรองเท้าจะเกิดโฟมฟองฟู่และกลิ่นที่ไม่พึงประสงค์จะหมดไป  ใช้น้ำส้มสายชูกลั่นเท่านั้น น้ำส้มสายชูแบบอื่นอย่างเช่น น้ำส้มสายชูหมักจากแอปเปิลและน้ำส้มสายชูจากน้ำองุ่นอาจก่อให้เกิดรอยเปื้อนที่รองเท้าของเราได้ แอลกอฮอล์เป็นยาฆ่าเชื้อโรคที่มีประสิทธิภาพ สามารถฆ่าแบคทีเรียและจุลินทรีย์ได้มากมายหลายชนิด จึงเหมาะอย่างยิ่งที่จะนำมาใช้กำจัดกลิ่นที่เกิดจากแบคทีเรีย นำสำลีก้านจุ่มรับบิ้งแอลกอฮอล์ (หรือไอโซโพรพิลแอลกอฮอล์) แล้วเช็ดถูภายในรองเท้า ทำความสะอาดให้ทั่ว ทุกซอกทุกมุมในรองเท้า นำสำลีก้านจุ่มรับบิ้งแอลกอฮอล์อีกครั้ง ถ้าเห็นว่ารับบิ้งแอลกอฮอล์ที่สำลีไม่เพียงพอต่อการทำความสะอาดภายในรองเท้า แผ่นอบผ้านั้นมีราคาถูก สามารถนำมาใช้กำจัดกลิ่นในรองเท้าได้สะดวก นำแผ่นอบผ้ายัดไว้ในรองเท้าข้างละหนึ่งแผ่นพอหมดวัน จะช่วยกำจัดกลิ่นที่ไม่พึงประสงค์ในชั่วข้ามคืน ถ้าอยากให้รองเท้ามีกลิ่นหอมด้วย ให้ใช้แผ่นอบผ้าแบบมีกลิ่นหอม เพราะแผ่นอบผ้าแบบไร้กลิ่นอาจดูดกลิ่นที่ไม่พึงประสงค์ได้ แต่ไม่ทิ้งกลิ่นหอมสดชื่นไว้ในรองเท้าของเรา แหล่งข้อมูลบางแหล่งบอกว่าวิธีแปลกแบบนี้จะทำให้ในรองเท้าของเรามีกลิ่นหอมสดชื่น เมื่อออกมาอยู่ที่อุณหภูมิห้องกล่าวกันว่าการทิ้งรองเท้าไว้ในช่องแช่แข็งชั่วข้ามคืนฆ่าแบคทีเรียที่ก่อให้เกิดกลิ่นที่ไม่พึ่งประสงค์ หมายเหตุ อย่างไรก็ตามแหล่งข้อมูลบางแหล่งก็ไม่แนะนำให้กำจัดกลิ่นในรองเท้าด้วยวิธีนี้ เราอาจทำวิธีนี้ควบคู่กับวิธีอื่นๆ ข้างต้นเพื่อให้มั่นใจว่าในรองเท้าจะ มีกลิ่นหอมสดชื่น เมื่อเสื้อผ้าของเรามีกลิ่นเหม็น เรา (คงจะ) ต้องซักมันอย่างแน่นอน รองเท้าก็เช่นกัน ถ้าอยากให้ผลออกมาดีที่สุด เอาพื้นรองเท้าและเชือกรองเท้าออก จากนั้นนำชิ้นส่วนทุกอย่างใส่ไว้ด้วยกันในปลอกหมอนหรือถุงซักรีด ซักด้วยน้ำอุ่นหรือน้ำร้อนกับผงซักฟอกตามปกติ หากในรองเท้ายังมีกลิ่นที่ไม่พึงประสงค์อยู่ ซักด้วยเครื่องอีกรอบ   นำรองเท้าไปผึ่งให้แห้งท่ามกลางแสงแดด ถ้าทำได้  รองเท้าจะไม่เพียงได้สัมผัสอากาศอันสดชื่นเพื่อไล่ ความอับชื้นเท่านั้น แสงแดดยังช่วยฆ่าแบคทีเรียที่ก่อให้เกิดกลิ่นด้วย  หมายเหตุ วิธีซักไม่ เหมาะกับรองเท้าที่อาจได้รับความเสียหาย เมื่อเปียกน้ำ (อย่างเช่น รองเท้าหนัง) รองเท้าที่สัมผัสเหงื่อ ความชื้น และกลิ่นเท้ามาหลายปีอาจมีแบคทีเรียและเชื้อราอาศัยฝังลึกลงในเนื้อผ้าของรองเท้า เราต้องนำรองเท้าแช่ในน้ำยาฆ่าเชื้อโรค จึงจะสามารถฆ่าแบคทีเรียและเชื้อราได้  เราจะใช้น้ำยาฟอกขาวฆ่าเชื้อโรค แต่น้ำยาฟอกขาวไม่เหมาะที่จะใช้กับรองเท้าสีเข้ม วิธีแช่รองเท้าในน้ำยาฆ่าเชื้อโรคไม่เหมาะใช้กับรองเท้าที่ไม่สามารถถูกความชื้นได้อย่างเช่นรองเท้าหนัง วิธีฆ่าเชื้อโรคมีดังนี้   แช่รองเท้าในรับบิ้งแอลกอฮอล์ ให้รองเท้าเปียกโชกทั้งด้านนอกและด้านใน แช่รองเท้าเป็นเวลาห้านาที ผึ่งรองเท้าให้แห้งท่ามกลางแสงแดด ถ้าอากาศไม่เอื้ออำนวย ใช้เครื่องอบผ้าแทนก็ได้ โดยอบด้วยความร้อนต่ำ นำน้ำยาฟอกขาวและน้ำในปริมาณที่เท่ากันมาผสมกัน  ใส่น้ำยานี้ลงในขวดสเปรย์แล้วฉีดภายในและภายนอกของรองเท้าแต่ละข้างอย่างระมัดระวัง เอาลิ้น พื้นรองเท้า และเชือกผูกรองเท้าออกเพื่อจะได้สามารถฉีดน้ำยาได้อย่างทั่วถึง ถ้ามีสเปรย์ต้านเชื้อรา นำมาฉีดทั้งภายในและภายนอกของรองเท้า ถ้าไม่มีสเปรย์ต้านเชื้อรา นำรองเท้าไปผึ่งให้แห้งสนิทก่อนสวมใส่ ถ้ารองเท้าของเรามีกลิ่นที่รุนแรงมากจริง ๆ เราอาจลองเปลี่ยนส่วนประกอบของรองเท้าบางส่วนเพื่อกำจัดที่มาของกลิ่นที่ไม่พึงประสงค์ การเปลี่ยนพื้นในรองเท้าใหม่น่าจะช่วยได้ พื้นในรองเท้าเป็นส่วนประกอบในรองเท้าที่เราสามารถหาซื้อได้ตามร้านขายรองเท้าและมีราคาค่อนข้างถูก พื้นในรองเท้ายังมีประโยชน์ เพราะถูกผลิตขึ้นมาเพื่อทำให้ผู้สวมใส่รองเท้ารู้สึกสบายเท้าและรองรับฝ่าเท้าของคนที่เดินหรือยืนเยอะ ความร้อนจะฆ่าแบคทีเรีย นี้คือเหตุผลหนึ่งที่เราต้องปรุงอาหารให้สุกก่อนกิน เราสามารถนำรองเท้าอบในเตาอบไมโครเวฟเพื่อฆ่าแบคทีเรียได้ แต่ต้องอบด้วยความระมัดระวัง ถ้าอบรองเท้านานเกินไป อาจทำให้รองเท้าของเราหรือเตาอบไมโครเวฟเสียหายได้ วิธีนี้ไม่เหมาะกับรองเท้าที่ทำมาจากหนังหรือวัสดุที่ห้ามโดนน้ำ วิธีนี้ไม่ควรใช้กับรองเท้าที่มีส่วนของโลหะ วิธีการนำรองเท้าอบในเตาอบไมโครเวฟมีขั้นตอนดังต่อไปนี้   นำผ้าขี้ริ้วชุบน้ำแล้วเช็ดภายในและภายนอกของรองเท้า รองเท้าจะได้หมาดจนทั่ว แต่ไม่ถึงขนาดเปียกโชก นำรองเท้าไปวางไว้ในเตาอบไมโครเวฟ นำจานของเตาอบไมโครเวฟออก ถ้ามี อบรองเท้าด้วยอุณหภูมิที่สูงเป็นเวลา 30 วินาที หยุดและใช้หลังมือตรวจอุณหภูมิของรองเท้าอย่างระมัดระวัง ถ้ารองเท้าไม่ร้อน ให้อบรองเท้าอีก 30 วินาที ให้อบรองเท้าครั้งละ 30 วินาทีไปเรื่อยๆ จนรองเท้าร้อนมาก ใช้คีมคีบรองเท้าออกจากเตาอบไมโครเวฟและผึ่งรองเท้าให้แห้ง วิธีการกำจัดกลิ่นในรองเท้าอีกวิธีหนึ่งคือจัดการที่มาของกลิ่น นั่นคือกำจัดกลิ่นเท้าของเรา การรักษาเท้าให้สะอาด แห้ง และปราศจากกลิ่นอยู่เสมอจะช่วยลดโอกาสที่ในรองเท้าจะเกิดกลิ่นที่ไม่พึงประสงค์ขึ้น   วิธีหนึ่งที่จะป้องกันไม่ให้เท้าของเราเกิดกลิ่นที่ไม่พึ่งประสงค์คือใช้แป้งทัลคัมโรยที่เท้า โรยแป้งทัลคัมที่เท้าและในถุงเท้า พอเท้าเริ่มมีเหงื่อออก แป้งทัลคัมจะช่วยดูดความชื้นและป้องกันไม่ให้เกิดแบคทีเรียที่ก่อให้เกิดกลิ่น ถ้าอยากรู้รายละเอียดเพิ่มเติม อ่านบทความเรื่องกำจัดกลิ่นเท้า
โรยเบกกิ้งโซดาลงในรองเท้า. นำกระดาษหนังสือพิมพ์มาขยำเป็นก้อนแล้วยัดใส่ในรองเท้า. ใส่ทรายแมวลงในรองเท้า. ใส่กากกาแฟลงในรองเท้า. นำผ้าหรือกระดาษชำระอเนกประสงค์มาชุบน้ำส้มสายชูกลั่นแล้วเช็ดภายในรองเท้า. ใช้สำลีจุ่มรับบิ้งแอลกอฮอล์แล้วเช็ดทำความสะอาดภายในรองเท้า. ยัดแผ่นอบผ้าไว้ในรองเท้า. นำรองเท้าไปแช่ในตู้เย็น. นำรองเท้าไปซักด้วยเครื่องซักผ้า. นำรองเท้าไปแช่ในน้ำยาฆ่าเชื้อโรค. เปลี่ยนพื้นในรองเท้าใหม่. นำรองเท้าอบในเตาอบไมโครเวฟอย่างระมัดระวังเพื่อฆ่าเชื้อโรค. กำจัดกลิ่นเท้า.
https://www.wikihow.com/Deodorize-Shoes https://www.wikihow.com/Deodorize-Shoes
Quick, Easy Fixes Dealing With Severe Odor